གཞས་འདི་ག་དུས་ཉན་ཡང་ཁོང་གི་བཞིན་རས་དྲན་བཞིན་འདུགངས་གཞས་ཚིག་ནང་གི་ཆུང་འདྲིས་ཅེས་པའི་ཚིག་དེ་བླ་མར་ཁ་སྒྱུར་བྱས་མྱོང་།ང་ཚོས་ཕ་ཡུལ་བཞགཕ་མ་བཞགརེ་བ་དང་དམིགས་ཡུལ་ཞིག་འཁྱེར་ནས་ཕྱི་ལ་ཡོང་བ་རེད།ཁོང་ཕར་ཕུད་པའི་ཚང་མ་ཆག་སྒོ་དང་འགྱོད་པ་ཁོ་ན་ཡིན།ཁོང་མཇལ་བ་དང་ཁོང་གི་གསུང་ཐོས་པ་འདིས་ཚང་མ་འགྲིགས་སོང་།འགྱོད་པ་མེད་ལ་དགའ་བ་ཁོ་ན་ལས་མེད།སྐྱེ་བ་ཇི་འདྲ་ཞིག་ལ།མི་རབས་ཇི་འདྲ་ཞིག་ལ།བོད་ཀྱི་ལོ་རྒྱུས་ཇི་འདྲ་ཞིག་གི་ནང་།མི་བཟང་ཁོང་ལྟ་བུ་མཉམ་དུ་བོད་པ་ཞིག་གི་སྐྱེ་བ་བླངས་ནས།དམིགས་ཡུལ་ཆེན་པོ་ཞིགབསམ་པར་མི་ཕོད།ཤོད་པར་མི་ཕོད་པའི་དམིགས་ཡུལ་ཆེན་པོ་ཞིག་ཡིད་ལ་བཅངས་ནས།ཉིན་ལྟར་རྨི་ལམ་ལྟ་བུའི་འཚོ་བ་ལ་རོལ་བ་འདི་བསོད་ནམས་མ་རེད་པས།དེ་མིན་བདག་ལྟ་བུའི་བླུན་པོ་ཞིག་ལ།རང་དབང་།འདྲ་མཉམ།ཆོལ་གསུམ་ཆིག་སྒྲིལ།ཆོས་ལུགས་རིས་མེད།འཛམ་གླིང་ཞི་བདེ།བདག་པས་གཞན་གཅེས་པ།བྱམས་པ།བརྩེ་བ།སྙིང་རྗེ།སྦྱིན་པ།གཞན་དོན།ངོ་མ་བཤད་མི་ཕོད།བསམ་མི་ཕོད་པའི་བསམ་བློ་འདི་འདྲ་རྣ་བར་ཐོས།ཀླད་པའི་ནང་ལ་བཙན་པོས་བཅུགཁ་ནས་སྐྱོར་བའི་གོ་སྐབས་ཐོན།ཡིད་ལ་མྱོང་བའི་བསྐལ་བ་ཐོབ།ངོ་མ་མི་ལུས་འདི་འདྲ་ཞིག་གི་ནང་ལ་བསྐྱལ་ཐུབ་པ་འདི་ཁྱེད་ཀྱི་བཀའ་དྲིན་ཁོ་ན་ཡིན།གཞན་འཛམ་གླིང་གི་ས་ཆ་ག་པར་ཕྱིན་ཡང་།ལྟོ་གོས་དང་གཏམ།འཐེན་འཁྱེར་དང་འཐབ་རྩོད་ཀྱིས་མི་ཚེ་འབུད་འགྲོ་བའི་སྐབས་འདིར།བླ་མ་བཟང་པོ་ཁྱེད་མཉམ་དུ་ཕུགས་བསམ་བཟང་པོ་འདི་འདྲ་ཞིག་དང་རེ་བ་བཟང་པོ་འདི་འདྲ་ཞིག་གིས་ཟིན་ནས།མི་ཚེ་སྐྱེལ་བ་ནི་ངོ་མ་འགྱོད་པ་ཡེ་ནས་མེད་པའི་མི་ཚེ་ཞིག་ཡིན།མདོར་ན།བདེ་སྐྱིད་ནི་སེམས་ཀྱི་ལོངས་སྤྱོད་ཡིན།ཁྱེད་མཉམ་དུ་སུ་ཞིག་གིས་ཀྱང་བསྐྲུན་མ་ཐུབ་པའི་སེམས་ཀྱི་བདེ་སྐྱིད་ཅིག་མྱོང་ཐུབ་བྱུང་།བཀའ་དྲིན་ཆེ་བདག་གི་དབུ་འཁྲིད།སྐུ་ངལ་བྱུང་སོང་ཨ་ཕ་ལགས།ད་དུང་བློ་ཁོག་ཆེན་པོས་རྨི་ལམ་འདི་འདྲ་ཅིག་གི་ནང་ལ་རྨི་ལམ་གྱི་ཕ་སར་ཁྱེད་མཉམ་དུ་ལོག་ཐུབ་པའི་སྨོན་ལམ་འདེབས།སྐུ་མཁྱེན།ཕར་ཙམ་གཞན་ལ་མ་ཕེབས་པར་བདག་ཅག་མཉམ་དུ་འཚོ་བར་ཞུ།